Brezplačne preventivne delavnice Zdravstvenega doma Domžale
2025-07-01, 2025-07-08 09:00 - 12:00, 2025-07-15 09:00 - 12:00, 2025-07-22 09:00 - 12:00, 2025-08-05 09:00 - 12:00 (Europe/Ljubljana) | Arboretum Volčji Potok, Volčji Potok 3, Radomlje, 1235

Nočna vožnja Moto klub Rokovnjači
2025-07-02 19:00 - 2025-07-03 00:00 | Plac Vrba, Lukovica, 1225, Slovenia
Skupinska vožnja v nočnih razmerah. Zbor na placu v Vrbi ob 19h, prihod do 24h.
Info: Mitja Urbanija 041 901 644

Četrtkove poletne Kneippove urice
2025-07-03 18:00 - 20:00 | Arboretum Volčji Potok, Volčji Potok 3, Radomlje, 1235

Cikel 10° / 100%: KAJA DRAKSLER
2025-07-04 19:00 - 20:30 | Rudnik Sitarjevec Litija, Sitarjevška cesta 46, 1270 Litija
Pianistka in skladateljica Kaja Draksler se v svojem ustvarjanju giblje med kompozicijo in improvizacijo, pri tem pa zajema iz različnih slogov, prostorov in zgodovinskih obdobij.
Po študiju na Srednji glasbeni in baletni šoli (jazz oddelek) in Škofijski klasični gimnaziji se je preselila na Nizozemsko, kjer je končala dodiplomski študij jazz klavirja in podiplomski študij klasične kompozicije. V Amsterdamu je postala aktivna članica bogate scene improvizirane glasbe. Od njenega solo prvenca leta 2013 intenzivno nastopa po Evropi in drugod po svetu s svojimi avtorskimi projekti.

Poleg solističnih programov vodi svoj oktet (z domicilom v Amsterdamu), je del tria Punkt.Vrt.Plastik (z domicilom v Berlinu), mednarodnega kvarteta Hearth, igra pa tudi v duih Czajka & Puchacz, To Pianos, Feecho, Susana Santos Silva / Kaja Draksler in Terrie Ex / Kaja Draksler. Je članica interdisciplinarne skupine I/O in kolektiva Doek, so-kurira tudi festival Suture Soven. Skladateljsko se posveča predvsem lastnim zasedbam, občasno piše tudi po naročilu: Looptail Ensemble, Sturi Quartet, EMJO, Doek/Tricentric Foundation, Metropole Orchestra, Big Band RTV Slovenija, Italian Instabile Orchestra idr..

Kajo zanima iskanje načinov, kako kombinirati kompozicijo in prosto improvizacijo z uporabo različnih struktur in glasbenih logik. V duhu nizozemske jazz/improvizirane glasbene dediščine jo privlači ideja brisanja slogovnih in zgodovinskih glasbenih meja ter odkrivanja osebnega izraza in jezika skozi kompozicijo in improvizacijo.

Cikel 10° / 100 % napoveduje 5 zvočnih potovanj v izjemnem ambientu izvoznega rova Rudnik Sitarjevec Litija! V ciklu bo nastopilo 5 uveljavljenih slovenskih ustvarjalcev sodobne eksperimentalne glasbe. Vsak od njih bo izvedel unikaten – site-specific – koncert ali zvočno improvizacijo v naravnem prostoru rudniškega rova, z naslanjanjem na zvočne specifike, ki jih nudi prostor, v katerem je stalnih 10 °C in 100% vlažnost.

Organizacija: Kulturni center Litija / ZKMŠ LitijaKoprodukcija: Srce Slovenije / The Heart of Slovenia / Visit Litija
Projekt finančno podpira Ministrstvo za kulturo RS.

Vstopnice: 10 € / otroci do 12. leta: 6€Nakup vstopnic na spletu ali v TIC LitijaRezervacija: info@visitlitija.si

Festival Bogenšperk: Orlek @ Vlado Kreslin in Mali Bogovi
2025-07-04 20:00 - 22:00 | Grad Bogenšperk, Bogenšperk 5, Šmartno pri Litiji, 1275, Slovenija

Košnja po starem
2025-07-05 06:00 - 08:00 | Terme Snovik
Etnološka sekcija Turističnega društva Tuhinjska dolina organizira zanimivo kulturno prireditev Košnja po starem. Gre za etnološko prireditev, ki bo obiskovalcem prikazala način košnje trave, kot je potekala v preteklosti. Kosci se bodo že navsezgodaj zjutraj pomerili v košnji trave s kosami in obiskovalcem prikazali, kako je to kmečko opravilo potekalo v preteklosti.
Posebnost: razstava mehanskih koscev pred Termami izpod rok mojstra Jožefa Ajdovca iz Oševka
KONTAKT: Turistično društvo Tuhinjska dolina, info@td-tuhinjskadolina.si

Obeležitev obletnice požiga Korena
2025-07-08 18:00 - 20:00 | Koreno, Koreno, Lukovica, 1225, Slovenia

Dnevi zdravega in dobrega počutja za vse generacije
2025-07-10 09:00 - 12:00, 2025-07-17 09:00 - 12:00, 2025-07-31 09:00 - 12:00 | Arboretum Volčji Potok, Volčji Potok 3, Radomlje, 1235

Festival Bogenšperk: Dekle, obljubljeno soncu
2025-07-11 20:00 - 22:00 | Grad Bogenšperk, Bogenšperk 5, Šmartno pri Litiji, 1275, Slovenija

Robo-naravoslovne počitnice
2025-07-14 - 2025-07-18 | Arboretum Volčji Potok, Volčji Potok 3, Radomlje, 1235
14.-18. 7. 2025, 7.00-16.00

Poletni jezikovni tabor
2025-07-14 08:00 - 2025-07-18 16:00 | Arboretum Volčji Potok, Volčji Potok 3, Radomlje, 1235
14.-18. 7. 2025, URE: 8.00-16.00

Festival Bogenšperk: Zvočna meditacija s Sando Amon
2025-07-16 19:00 - 21:00 | Grad Bogenšperk, Bogenšperk 5, Šmartno pri Litiji, 1275, Slovenija
Privoščite si globoko sprostitev in odklop od vsakdanjih bremen z nežnimi vibracijami terapevtskega gonga, koshi zvončkov, tibetanskih skled in ostalih terapevtskih glasbil.
Udeležite se zvočne meditacije v mističnem in čarobnem atriju gradu Bogenšperk v osrčju neokrnjene narave. V to edinstveno doživetje vas bo popeljala izkušena terapevtka Sandra Amon, ki se pri svojem terapevtskem delu za doseganje ravnovesja poslužuje gibanja (šport), dotika (masaža) in zvočnih vibracij.
Udeleženci med meditacijo sproščeno ležijo na blazini ali po želji sedijo, telo in um se umirita in vstopita v parasimpatično delovanje, ki poskrbi za obnovo in umiritev. Vsak udeleženec bo na svojem telesu začutil valovanje vibracij tibetanskih skled in glasbenih vilic, kar je posebna izkušnja.

NAPOTKI ZA UDELEŽENCI:S seboj prinesite vadbeno blazino, vzglavnik, tanjšo odejo in stekleničko vode. Priporočena so udobna oblačila.

PRAVILA:• Med meditacijo ne govorimo, da ne motimo drugih udeležencev.• Položaj na blazini lahko spreminjamo.• Med izvajanjem meditacije gremo lahko na stranišče, a tiho, da ne motimo drugih.• Med meditacijo so tudi trenutki tišine, ki so namenjeni naši notranji umiritvi.• Predhodno izklopimo mobilne telefone.• Meditacijo zaključimo v tišini in ob mini čajanki.
Trajanje: 90 minutLokacija: atrij gradu Bogenšperk

Prijavnina: 29 €

Prijave na rezervacije@bogensperk.si
Število mest je omejeno.V primeru dežja bo dogodek v dvorani Kulturnega doma Šmartno pri Litji.
****

The mystery and magic of Bogenšperk Castle in the heart of nature provide the perfect opportunity for a deep relaxation experience through the sounds and vibrations of ancient therapeutic instruments.Sound meditation is an invitation for the body and mind (and soul) to relax with the gentle vibrations of the therapeutic gong, Koshi chimes, Tibetan bowls, and other therapeutic instruments. A special feature of my Sound Meditation is that I allow each participant to feel the vibrations of the Tibetan bowls and also the musical tuning forks on their own body. It is a unique experience. The Sound Meditation at Bogenšperk Castle is designed as a 90-minute event aimed at relaxation and disconnecting from everyday burdens. During the session, we lie relaxed on mats (or sit, if preferred), and the body and mind calm down, entering parasympathetic mode, which promotes restoration and tranquility.Sound meditation serves as a great counterbalance to our daily routines, making it ideal for those who need deep relaxation and relief.

INSTRUCTIONS FOR PARTICIPANTS:Bring a yoga mat, pillow, light blanket, and bottled water. Comfortable clothing is recommended.

RULES:• Do not speak during meditation to avoid disturbing others.• You may change positions on the mat.• You may go to the bathroom quietly so as not to disturb others.• There will be moments of silence during the meditation intended for our inner calm.• Please turn off mobile phones beforehand.• The meditation concludes in silence, followed by a mini tea ceremony.

Duration: 90 minutuesWhere: Atrium of Bogenšperk CastleApplication fee: 29 €Registrations at: rezervacije@bogensperk.si

GONGI - sprostitvena delavnica
2025-07-19 18:00 - 20:00 | Arboretum Volčji Potok
Plača se vstopnino v park.

Dinozavri
2025-07-23 08:00 - 2025-12-31 20:30 | Arboretum Volčji Potok, Volčji Potok 3, Radomlje, 1235
V Arboretumu se lahko zabavate na velikem otroškem igrišču. Ko se spustite po vseh toboganih in adrenalinskih hitrostnih igralih ter se naveličate skakanja po trampolinu, lahko pogledate izza visokih sten labirinta. Pričaral se vam bo razgled na dinozavre, ki so videti kot pravi. Zazdelo se vam bo, da ste se znašli v zgodovinskem obdobju, ko so na svetu vladale te orjaške živali. V svoji naravni velikosti so prav strašni na pogled. Toda brez skrbi, naših 13 dinozavrov je prav prijaznih. Skozi leta so se udomačili, postali krotki in se najraje družijo z otroki. Pa ste prepričani, da že vse veste o teh skrivnostnih vretenčarjih? Morda pa izveste kaj novega, če jih pridete obiskat. Več o dinozavrih

Festival Bogenšperk: Otvoritev razstave Andreasa Dworaka
2025-07-23 18:00 - 20:00 | Grad Bogenšperk, Bogenšperk 5, Šmartno pri Litiji, 1275, Slovenija

Dnevi zdravega in dobrega počutja za vse generacije
2025-07-24 09:00 - 12:00 | Arboretum Volčji Potok
Plača se vstopnino v park.
KONTAKT:
Arboretum Volčji Potok, Anja Marinšek, 031 379 705, prireditve@arboretum.si, www.arboretum.si

28. tekmovanje harmonikarjev diatonične harmonike
2025-07-26 10:00 - 13:00 | Zeleni rob – Velika planina, Velika planina 2, Strahovica, 1242, Slovenija

Zaplešite s plesno šolo Fredi
2025-07-27 08:00 - 17:00
27. 7. 2025,
OB URAH:

10.00-12.00,
17.00-19.00 ure

Filmski večeri - Fantastični štirje: prvi koraki
2025-08-02 21:00 - 23:00 | Arboretum Volčji Potok, Volčji Potok 3, Radomlje, 1235
FANTASTIČNI ŠTIRJE: PRVI KORAKI

sobota, 2. avgust / 21.00
akcijski film / The Fantastic Four: First Steps / režija: Matt Shakman / scenarij: Josh Friedman, Jeff Kaplan, Jack Kirby / igrajo: Pedro Pascal, Vanessa Kirby, Joseph Quinn, Ebon Moss-Bachrach, Ralph Ineson, Julia Garner / 2025, ZDA / 115′
Prestavljeni v barvit, retrofuturistični svet, navdihnjen s 60. leti, spremljamo Reeda Richardsa, Sue Storm, Johnnyja Storma in Bena Grimma pred najtežjim izzivom doslej. Medtem ko skušajo usklajevati vlogo superjunakov s svojimi družinskimi obveznostmi, se morajo soočiti z mogočno grožnjo iz vesolja – požrešnim kozmičnim bogom Galactusom (Ralph Ineson) in njegovim skrivnostnim Glasnikom, Silver Surferjem (Julia Garner). A ko se načrt za uničenje Zemlje spremeni v osebno zamero, postane boj še težji. Čaka jih epska preizkušnja, v kateri bodo odločali pogum, zvestoba in moč družine.
Število zagotovljenih sedišč je omejeno. Sedišče zagotavljamo tistim, ki na prizorišče pridejo pol ure pred začetkom projekcije. Priporočamo, da na projekcijo prinesete svoje sedalo ali ležalnik.
V primeru slabega vremena bo projekcija ODPOVEDANA (ne bo nadomestne projekcije). Obvestilo o morebitni odpovedi bomo objavili ob 18. uri na dan projekcije.
Psom vstop na filmsko prizorišče ni dovoljen.

Poletne delavnice LEGO robotike za mlade
2025-08-04 09:00 - 2025-08-06 15:00 | KIKštarter, Fužine 134, 1241 Kamnik
Na delavnico se je potrebno prijaviti preko spletnega obrazca spodaj.
Poletne delavnice LEGO robotike za mlade
Za učence 7., 8. in 9. razreda osnovne šole
To poletje vabimo mlade, da se nam pridružijo v prostorih Zadruge KIKštarter, kjer bomo skupaj odkrivali svet LEGO robotike. Delavnice potekajo v več poletnih terminih in so odlična priložnost za učenje skozi prakso, razvoj tehničnih spretnosti ter ustvarjalno druženje.
Termin: 4., 5. in 6. avgust 2025 od 9.00 do 15.00.
Kaj bodo mladi počeli?
Delavnica udeležence vpelje v svet robotike skozi praktično delo z LEGO® Education kompleti. Delavnica je namenjena otrokom z izkušnjami z LEGO robotiko in predstavlja nadgradnjo osnovnega znanja.
Udeleženci bodo:

spoznavali osnove sestavljanja in programiranja robotov,
delali z različnimi senzorji in razumevali, kako roboti zaznavajo okolje,
razvijali logično mišljenje, algoritmično razumevanje in prostorsko orientacijo,
gradili in programirali robote z uporabo orodij kot so: WeDo 2.0, Spike Essential, Spike Prime, Mindstorms, Simple Machines.

Delavnice temeljijo na pristopu učenja z delom (learning by doing), kar pomeni, da bodo udeleženci skozi načrtovanje, gradnjo in programiranje pridobivali konkretna znanja in izkušnje. Ob tem bodo razvijali tudi mehke veščine: sodelovanje, timsko delo, komunikacijo in sposobnost reševanja problemov.
Poleg tehničnega dela bomo krepili tudi digitalno pismenost. Udeleženci bodo pridobili temeljna znanja o odgovornem vedenju na internetu, razvijanju spoštljive komunikacije na spletu ter ustvarjanju in varnem deljenju digitalnih vsebin.
Vsak del delavnice je zasnovan tako, da spodbuja inovativno razmišljanje, kreativnost ter krepi tehnične in digitalne spretnosti. Zaradi individualnega pristopa je število udeležencev omejeno na 10, da lahko vsak udeleženec dobi ustrezno pozornost in podporo.
Delavnica je brezplačna, vendar je obvezna predhodna prijava preko obrazca KLIK KLIK, saj je število mest omejeno. Delavnice so namenjene mladim, ki obiskujejo 7. – 9. razred.
Za več informacij nas kontaktirajte na info@kikstarter.si.
Pridruži se nam in odkrij, kako lahko iz kock nastane pametni robot!
Projekt financira Ministrstvo za digitalno preobrazbo.
#digiSI

Dnevi zdravega in dobrega počutja za vse generacije
2025-08-07 09:00 - 12:00 | Arboretum Volčji Potok, Volčji Potok 3, Radomlje, 1235
Bližajo se toplejši dnevi, zato vabljeni, da se udeležite pomladno-poletnega cikla vsebin, posvečenega vašemu zdravju in dobremu počutju z ekipo strokovnjakov s področja zdravstvene vzgoje, prehrane, gibanja in duševnega zdravja iz Centra za krepitev zdravja Zdravstvenega doma Kamnik.
Delavnice vas bodo popeljale skozi različne vidike zdravega življenjskega sloga:

Ponudili vam bomo meritve krvnega tlaka in sladkorja ter vam svetovali kako postopati v primeru mejnih ali zvišanih vrednosti dejavnikov tveganja za kronične nenalezljive bolezni. Predstavili vam bomo pomembnost vključevanja v presejalne programe SVIT, DORA in ZORA ter vam predstavili celosten program in delovanje Centra za krepitev zdravja Kamnik.
Strokovnjaki s področja prehrane vam bodo razkrili skrivnosti uravnotežene prehrane in vam ponudili termin za meritev telesne sestave.
Fizioterapevti in kineziologinja vam bodo na voljo z nasveti o telesni vadbi, lahko boste izvajali testiranja in oceno mišične ter telesne zmogljivosti, kako ohraniti kondicijo in aktivno živeti v vseh življenjskih obdobjih, vključno v času nosečnosti in po porodu. Po predhodnih prijavah vam bodo nudili tudi vodeno nordijsko hojo.
Za najmlajše bomo pripravili posebne ustvarjalne delavnice in igre na temo zdravega življenjskega sloga, ki bodo spodbujale gibanje, razvoj motoričnih spretnosti, spoznavanje osnov prve pomoči, pomena spanja ter uporabe elektronskih naprav, ustne higiene in uravnotežene prehrane.
Starši in stari starši pa boste lahko pridobili ustrezne informacije glede vzdrževanja zdravih odnosov, vzgoje zdravih prehranjevalnih in gibalnih navad pri otrocih ter ohranjanja psihološkega dobrega počutja v družini.
Poleg tega vas čaka tudi sprostitev s psihologinjo in relaksacija v naravi. Spoznajte tehnike sproščanja ali pa se preprosto prepustite tišini in miru Arboretuma.

Pridružite se nam na Dnevu zdravja in dobrega počutja za vse generacije, da bomo skupaj ustvarili bolj zdravo in zadovoljno skupnost!
Delavnice vodijo strokovni zdravstveni delavci Centra za krepitev zdravja Zdravstvenega doma Kamnik. Delavnice so brezplačne, plača se vstopnino v park. Če bo deževalo, bodo delavnice odpovedane.

Filmski večeri - Živi in zdravi (predpremiera)
2025-08-07 21:00 - 23:00 | Arboretum Volčji Potok, Volčji Potok 3, Radomlje, 1235
romantična komedija / Živi i zdravi / režija: Ivan Marinović / scenarij: Ivan Marinović / igrajo: Tihana Lazović, Goran Slavić, Momo Pičurić, Goran Bogdan, Snježana Sinovčić, Mirjana Joković / 2024, Črna Gora / distribucija: Staragara / 100′
Dva dni pred poroko Dragana sporoči, da se ne bo poročila z Momom, čeprav je vse pripravljeno. Leso, nepopustljiv in trmasti oče ženina, zahteva, da se poroka kljub vsemu izvede. Mlado nevesto postavi pred izbiro: opravi poroko do konca, naslednji dan pa lahko gre, kamor želi. Dragana pristane. Momo, razočarani ženin, še vedno upa, da si bo premislila. Sledi tradicionalna poroka, polna absurda, alkohola, streljanja in dinamita. Ta groteskna farsa razkrije tudi skrite osebne stiske vseh vpletenih in preizkuša meje med družbenimi pričakovanji, osebnimi odločitvami in čustvenim razpadom. Komedija o težkih odločitvah, ponosu in absurdnosti tradicije.
______________________________________________________________________________________________________________
PRODAJA VSTOPNIC
Vstopnice so na voljo pri blagajni Arboretuma Volčji Potok, pri blagajni Mestnega kina Domžale in na vstopnice.arboretum.si, www.kd-domzale.si ter kd-domzale.mojekarte.si. Redna cena vstopnice za odrasle, upokojence in študente je 8 EUR, projekcija slovenske klasike Kekec pa je brezplačna. Za otroke do 18. leta, brezposelne, imetnike Evropske kartice ugodnosti za invalide in spremljevalca imetnika Evropske kartice ugodnosti za invalide je cena 5 EUR. Za nakup vstopnice po znižani ceni je potrebno predložiti ustrezno dokazilo statusa.
Za nakup vstopnic lahko vnovčite tudi darilne bone in brezplačne vstopnice Mestnega kina Domžale.
KJE SO PROJEKCIJE IN KDAJ BO PARK ZVEČER ODPRT?
Filmski večeri v Arboretumu se odvijajo na travniku ob vhodu v park. Projekcije se pričnejo ob 21.00, od 14. avgusta dalje pa ob 20.30. Vstop v park s filmsko vstopnico je mogoč eno uro pred projekcijo. S sezonsko vstopnico Arboretuma Volčji Potok je vstop v park na dan projekcij mogoč do 19.00. Sezonska vstopnica za ogled filma ne velja.
ČE BO NAPOVEDANO SLABO VREME?
Ob slabem vremenu projekcija odpade, o čemer vas bomo obvestili okoli 18. ure na spletni strani Mestnega kina Domžale, Kulturnega doma Franca Bernika Domžale, Arboretuma, Volčji Potok ter na FB in Instagramu.
Vstopnice za odpovedano projekcijo lahko zamenjate za katerokoli drugo projekcijo na Filmskih večerov v Arboretumu, ali pa se na prodajnem mestu, kjer ste kupili vstopnico, dogovorite za vračilo kupnine.
TRAVNIK JE NAŠ AVDITORIJ
Projekcije se odvijajo na prostranem travniku, kjer bodo na voljo stoli. Število zagotovljenih sedišč je omejeno. Sedišče zagotavljamo tistim, ki na prizorišče pridejo pol ure pred začetkom projekcije. Priporočamo, da na projekcijo prinesete svoje sedalo ali ležalnik. Če si boste zaželeli posebne filmske izkušnje, bo nekaj mest namenjeno tudi piknik odejam, ki pa jih morate prinesti s seboj. Poletni večeri so lahko hladni, zato priporočamo, da s seboj prinesete še kakšno toplo jopico, ki vas bo grela do konca filma.
FILMSKA KAVARNA
Ob prizorišču projekcij bo odprta tudi filmska kavarna, kjer bodo na voljo filmska pijača in jedača.
Psom vstop na filmsko prizorišče ni dovoljen.

Filmski večeri - Še bolj odštekani petek
2025-08-08 21:00 - 23:00 | Arboretum Volčji Potok, Volčji Potok 3, Radomlje, 1235
